《小年夜对酒忆吕徐二佥宪》
元代·刘崧

陌头飞雪浥轻尘，江上寒云限去津。对酒远怀同舍客，维舟犹作异乡人。

谁家村鼓驱傩鬼，何处香饧事灶神。明日东风京国道，满头华发为谁新。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。